**ՀԻՄՆԱՎՈՐՈՒՄ**

ՀՀ կառավարության «Հայաստանի Հանրապետության կառավարության 2006 թվականի հունվարի 12-ի N 73-Ն որոշման մեջ փոփոխություն կատարելու մասին»

որոշման նախագծի

1. **Իրավական ակտի անհրաժեշտությունը (նպատակը).**

Համաձայն «Նախնական մասնագիտական (արհեստագործական) և միջին մասնագիտական կրթության մասին» ՀՀ օրենքի 7-րդ հոդված 6-րդ մասի, 9-րդ հոդվածի 1-ին և 3-րդ մասերի, անհրաժեշտություն է առաջացել համապատասխանեցնել Հայաստանի Հանրապետության կառավարության 2006 թվականի հունվարի 12-ի N 73-Ն որոշման հավելված N 2-ով հաստատված միջին մասնագիտական կրթության մասնագիտությունների ցանկի և ՀՀ կրթության և գիտության համապատասխան հրամանով հաստատված պետական կրթական չափորոշչի առկա տարբերությունը:

**2. Ընթացիկ իրավիճակը և խնդիրները**

Հայաստանի Հանրապետության կառավարության 2006 թվականի հունվարի 12-ի N 73-Ն որոշմամբ հաստատված հավելված N 2-ով միջին մասնագիտական կրթության «0811.07.5 Անասնաբուժություն» մասնագիտության որակավորում է սահմանված «Անասնաբույժ» որակավորումը, սակայն նշյալ մասնագիտության պետական չափորոշիչ վերանայող աշխատանքային խմբի կողմից, որում ընդգրկված էին գործատուներ և ուսումնական հաստատության ներկայացուցիչներ նույնպես, առաջարկվել էր որակավորում սահմանել «Կրտսեր անասնաբույժ», հիմնականում հիմնավորելով, որ «Անասնաբույժ» որակավորումը բարձրագույն մասնագիտական կրթության որակավորում է: Ընդունելով խմբի առաջարկը` ՀՀ կրթության և գիտության նախարարի համապատասխան հրամանով հաստատվել է «Անասնաբուժություն» մասնագիտության «Կրտսեր անասնաբույժ» որակավորման պետական կրթական չափորոշիչը, որի հետևանքով առաջացել է անհամապատասխանություն մասնագիտությունների ցանկի և պետական կրթական չափորոշչի մեջ**, ինչը հիմք է հանդիսացել որոշման նախագծի մշակմանը:**

**3. Առաջարկվող կարգավորման բնույթը**

Համապատասխանեցնել Հայաստանի Հանրապետության կառավարության 2006 թվականի հունվարի 12-ի N 73-Ն որոշմամբ N 2 հավելվածով հաստատված միջին մասնագիտական կրթության մասնագիտությունների ցանկը և ՀՀ կրթության և գիտության համապատասխան հրամանով հաստատված պետական կրթական չափորոշչի առկա տարբերությունը:

**4. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է ՀՀ կրթության և գիտության նախարարության կողմից:

**5. Ակնկալվող արդյունքը**

Որոշման նախագծի ընդունման արդյունքում կունենանք համապատասխանեցված ցանկ: